CELEX: 32022D0172
Language: lt
Date: 2022-02-07 00:00:00
Title: Komisijos įgyvendinimo sprendimas (ES) 2022/172 2022 m. vasario 7 d. kuriuo iš dalies keičiamas Įgyvendinimo sprendimas (ES) 2018/1538 dėl radijo spektro suderinimo naudoti mažojo nuotolio radijo ryšio įrenginiams 874–876 ir 915–921 MHz dažnių juostose (pranešta dokumentu Nr. C(2022) 608) (Tekstas svarbus EEE)

2022 2 9   
               
               
                  LT
               
               
                  Europos Sąjungos oficialusis leidinys
               
               
                  L 28/21
               
            
         KOMISIJOS ĮGYVENDINIMO SPRENDIMAS (ES) 2022/172
         2022 m. vasario 7 d.
         kuriuo iš dalies keičiamas Įgyvendinimo sprendimas (ES) 2018/1538 dėl radijo spektro suderinimo naudoti mažojo nuotolio radijo ryšio įrenginiams 874–876 ir 915–921 MHz dažnių juostose
         
            
               (pranešta dokumentu Nr. C(2022) 608)
            
         
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2002 m. kovo 7 d. Europos Parlamento ir Tarybos sprendimo Nr. 676/2002/EB dėl radijo spektro politikos teisinio reguliavimo pagrindų Europos bendrijoje (Sprendimas dėl radijo spektro) (1), ypač į jo 4 straipsnio 3 dalį,
         kadangi:
         
                     (1)
                  
                  
                     mažojo nuotolio įrenginiai paprastai yra masinės prekybos arba nešiojamieji ar abiejų tipų gaminiai, kuriuos lengva išsivežti į užsienį ir ten jais naudotis. Spektro prieigos sąlygų skirtumai gali trukdyti tų įrenginių laisvam judėjimui, didinti jų gamybos sąnaudas ir kelti žalingųjų trukdžių grėsmę kitoms radijo ryšio prietaikoms ir tarnyboms dėl neleidžiamo naudojimo. Komisijos sprendimu 2006/771/EB (2) buvo suderintos techninės spektro naudojimo sąlygos įvairiems mažojo nuotolio įrenginiams, todėl jiems taikoma labai paprasta reglamentavimo tvarka ir tik bendrasis leidimas pagal nacionalinę teisę;
                  
               
                     (2)
                  
                  
                     Komisijos įgyvendinimo sprendimu (ES) 2018/1538 (3) buvo suderintos 874–876 ir 915–921 MHz dažnių juostų naudojimo techninės sąlygos, taikant techniškai pažangius radijo dažninio atpažinimo (RFID) sprendimus ir daiktų interneto prietaikas, pagrįstas tinkliniais mažojo nuotolio radijo ryšio įrenginiais duomenų tinkluose. Tose dažnių juostose bendro naudojimosi aplinka skiriasi nuo taikomos pagal Sprendimą 2006/771/EB, todėl reikia specialios reglamentavimo tvarkos;
                  
               
                     (3)
                  
                  
                     nors 873–874,4 ir 918–919,4 MHz juostos nėra suderintos naudoti pasaulinėje judriojo ryšio sistemoje geležinkeliams (GSM-R) pagal Sąjungos teisę ar Europos ryšių komiteto (ECC) sprendimą, šios dažnių juostos gali būti naudojamos šiuo tikslu nacionaliniu pagrindu, jei priimamas nacionalinis sprendimas pagal Tarptautinės telekomunikacijų sąjungos radijo ryšio taisykles. Todėl, jei suderintų techninių sąlygų nepakaktų šių dažnių juostų naudojimui nacionaliniam geležinkelių GSM (E-GSM-R) išplėtimui apsaugoti, susijusioms valstybėms narėms leidžiama mažojo nuotolio radijo ryšio įrenginių naudojimui taikyti papildomus reikalavimus, nedarant poveikio suderintoms spektro prieigos techninėms sąlygoms, taikomoms dažnių juostose mažojo nuotolio radijo ryšio įrenginiams. Tokie apribojimai, jei jų reikia konkrečioje valstybėje narėje, visų pirma turėtų užtikrinti, kad vyktų koordinavimas tarp spektro naudotojų siekiant sudaryti geografiškai bendro naudojimo sąlygas, viena vertus, E-GSM-R ryšiui ir, kita vertus, radijo dažninio atpažinimo įrenginiams ir tinkliniams mažojo nuotolio radijo ryšio įrenginiams;
                  
               
                     (4)
                  
                  
                     suderintas poruotų dažnių juostų 874,4–880,0 MHz ir 919,4–925,0 MHz, esančių greta 874–874,4 MHz ir 917,4–919,4 MHz pojuosčių, šiuo sprendimu suderintų mažojo nuotolio radijo ryšio įrenginiams, naudojimas geležinkelių judriajam radijo ryšiui nustatomas Komisijos įgyvendinimo sprendimu (ES) 2021/1730 (4). Mažojo nuotolio radijo ryšio įrenginių 874–874,4 MHz ir 917,4–919,4 MHz dažnių juostose ir geležinkelių judriojo radijo ryšio įrenginių gretimose 874,4–880,0 MHz ir 919,4–925,0 MHz dažnių juostose sambūvis buvo įvertintas Europos pašto ir telekomunikacijų administracijų konferencijos (CEPT) 74 ataskaitoje;
                  
               
                     (5)
                  
                  
                     pagal Sprendimo Nr. 676/2002/EB 1 straipsnio 4 dalį valstybėms narėms išlieka teisė organizuoti ir naudoti savo radijo spektrą viešosios tvarkos ir visuomenės saugumo tikslams ir gynybai, ir jos tomis aplinkybėmis turi galimybę savo nuožiūra apsaugoti esamą ir būsimą 874–876 ir 915–921 MHz dažnių juostų bei gretimų juostų naudojimą kariniams tikslams ir kitiems visuomenės saugumo bei viešosios tvarkos tikslams, kartu siekdamos užtikrinti, kad pagal šiame sprendime nustatytas technines sąlygas ir visų pirma laikantis bendrųjų ES teisės principų tinkliniams mažojo nuotolio radijo ryšio įrenginiams būtų prieinamos minimalios suderintos pagrindinės dažnių juostos;
                  
               
                     (6)
                  
                  
                     siekiant atsižvelgti į technologijų ir rinkos pokyčius mažojo nuotolio radijo ryšio įrenginių srityje, 2006 m. liepos mėn. CEPT buvo suteiktas nuolatinis įgaliojimas pagal Sprendimo Nr. 676/2002/EB 4 straipsnio 2 dalį atnaujinti Sprendimą 2006/771/EB. Remiantis pagal nuolatinį įgaliojimą atliktu darbu (septintasis atnaujinimo ciklas) buvo priimtas ir Įgyvendinimo sprendimas (ES) 2018/1538, kuriuo mažojo nuotolio radijo ryšio įrenginiams suteikta papildomo spektro 874–876 ir 915–921 MHz dažnių juostose;
                  
               
                     (7)
                  
                  
                     2019 m. liepos 16 d. Komisija pateikė rekomendacijas dėl Spendimo 2006/771/EB aštuntojo atnaujinimo ciklo. Veikdama pagal nuolatinį įgaliojimą ir atsižvelgdama į tas rekomendacijas CEPT 2021 m. kovo 5 d. pateikė Komisijai savo 77 ataskaitą, kurioje yra keli pasiūlymai iš dalies pakeisti Įgyvendinimo sprendimą (ES) 2018/1538. Siūloma iš dalies pakeisti su mažojo nuotolio radijo ryšio įrenginiais susijusias apibrėžtis, siekiant išvengti neaiškumų ir užtikrinti suderinamumą su Sprendimu 2006/771/EB. Taip pat siūloma iš naujo įvertinti į Įgyvendinimo sprendimą (ES) 2018/1538 įtrauktų mažojo nuotolio radijo ryšio įrenginių kategorijų kai kuriuos parametrus. CEPT 77 ataskaita sudaro šio sprendimo pagrindą;
                  
               
                     (8)
                  
                  
                     mažojo nuotolio radijo ryšio įrenginiai, veikiantys šiame sprendime nustatytomis sąlygomis, taip pat turėtų atitikti Europos Parlamento ir Tarybos direktyvos 2014/53/ES reikalavimus (5);
                  
               
                     (9)
                  
                  
                     todėl Įgyvendinimo sprendimas (ES) 2018/1538 turėtų būti iš dalies pakeistas;
                  
               
                     (10)
                  
                  
                     šiame sprendime numatytos priemonės atitinka Radijo spektro komiteto nuomonę,
                  
               PRIĖMĖ ŠĮ SPRENDIMĄ:
         
            1 straipsnis
            
                        1)
                     
                     
                        Sprendimas (ES) 2018/1538 iš dalies keičiamas taip:
                        2 straipsnis pakeičiamas taip:
                        
                           „2 straipsnis
                           Šiame sprendime vartojamų terminų apibrėžtys:
                           
                                       1)
                                    
                                    
                                       mažojo nuotolio radijo ryšio įrenginys – mažu atstumu veikiantis nedidelės galios radijo ryšio įrenginys, leidžiantis priimti ir (arba) siųsti signalus ir užtikrinantis vienkryptį arba abikryptį ryšį;
                                    
                                 
                                       2)
                                    
                                    
                                       nekeliant trukdžių ir be apsaugos – radijo ryšio įrenginių naudojimo principas, reiškiantis, kad tie įrenginiai negali kelti žalingųjų trukdžių radijo ryšio tarnyboms ir negali būti reikalaujama tų įrenginių apsaugos nuo žalingųjų trukdžių, kuriuos gali kelti radijo ryšio tarnybos;
                                    
                                 
                                       3)
                                    
                                    
                                       mažojo nuotolio radijo ryšio įrenginių kategorija – mažojo nuotolio radijo ryšio įrenginių arba tinklinių mažojo nuotolio radijo ryšio įrenginių, kuriais spektru naudojamasi taikant panašius techninius spektro prieigos mechanizmus arba pagal bendrus naudojimo scenarijus, grupė.“;
                                    
                                 
                     
                  
                        2)
                     
                     
                        Priedas pakeičiamas šio sprendimo priede pateiktu tekstu.
                     
                  
         
            2 straipsnis
            Šis sprendimas skirtas valstybėms narėms.
         
         
            Priimta Briuselyje 2022 m. vasario 7 d.
            
               
                  Komisijos vardu
               
               Thierry BRETON
               
                  Komisijos narys
               
            
         
         
            (1)  OL L 108, 2002 4 24, p. 1.
         
            (2)  2006 m. lapkričio 9 d. Komisijos sprendimas 2006/771/EB dėl suderinto radijo spektro naudojimo mažojo nuotolio įrenginiuose (OL L 312, 2006 11 11, p. 66).
         
            (3)  2018 m. spalio 11 d. Komisijos įgyvendinimo sprendimas (ES) 2018/1538 dėl radijo spektro suderinimo naudoti mažojo nuotolio radijo ryšio įrenginiams 874–876 ir 915–921 MHz dažnių juostose (OL L 257, 2018 10 15, p. 57).
         
            (4)  2021 m. rugsėjo 28 d. Komisijos įgyvendinimo sprendimas (ES) 2021/1730 dėl suderinto suporuotų 874,4–880,0 MHz ir 919,4–925,0 MHz dažnių juostų ir nesuporuotos 1 900–1 910 MHz dažnių juostos naudojimo geležinkelių judriajam radijo ryšiui (OL L 346, 2021 9 30, p. 1).
         
            (5)  2014 m. balandžio 16 d. Europos Parlamento ir Tarybos direktyva 2014/53/ES dėl valstybių narių įstatymų, susijusių su radijo įrenginių tiekimu rinkai, suderinimo, kuria panaikinama Direktyva 1999/5/EB (OL L 153, 2014 5 22, p. 62).
      
      
         
            PRIEDAS
            Dažnių juostos, atitinkamos suderintos mažojo nuotolio radijo ryšio įrenginių naudojimo techninės sąlygos ir įgyvendinimo terminai
            Toliau pateiktoje lentelėje nurodyti įvairūs dažnių juostų, mažojo nuotolio radijo ryšio įrenginių kategorijų (apibrėžtų 2 straipsnio 6 dalyje) ir suderintų spektro naudojimo techninių sąlygų deriniai ir jų įgyvendinimo terminai.
            Bendrosios techninės sąlygos, taikomos visoms juostoms ir visiems mažojo nuotolio radijo ryšio įrenginiams, patenkantiems į šio sprendimo taikymo sritį:
            
                        —
                     
                     
                        valstybės narės privalo leisti naudoti spektrą neviršijant šioje lentelėje nurodytų perduodamosios galios, lauko stiprio ar galios tankio verčių. Pagal 3 straipsnio 3 dalį jos gali nustatyti mažiau ribojančias sąlygas, t. y. leisti naudoti spektrą esant didesnei perduodamosios galios, lauko stiprio ar galios tankio vertei, jei taip nesumažinamos ir nepabloginamos mažojo nuotolio radijo ryšio įrenginių sambūvio galimybės šiuo sprendimu suderintose juostose;
                     
                  
                        —
                     
                     
                        valstybės narės gali nustatyti tik lentelėje nurodytus papildomus parametrus (kanalų suskirstymo ir (arba) jų prieigos ir naudojimo taisykles), bet negali įtraukti kitų parametrų ar prieigos prie spektro ir trukdžių slopinimo reikalavimų. Mažiau ribojančios nei 3 straipsnio 3 dalyje nurodytosios sąlygos reiškia, kad valstybės narės gali leisti visiškai netaikyti tam tikrų papildomų parametrų (kanalų suskirstymo ir (arba) prieigos prie spektro ir jo naudojimo reikalavimų) konkrečioje ryšio zonoje arba leisti taikyti didesnes vertes, jei nepažeidžiama bendro naudojimosi suderinta dažnių juosta tvarka;
                     
                  
                        —
                     
                     
                        valstybės narės gali nustatyti tik lentelėje nurodytus kitus naudojimo apribojimus, bet negali taikyti jokių papildomų naudojimo apribojimų, išskyrus 3 straipsnio 2 dalyje nurodytomis sąlygomis. Kadangi gali būti nustatytos mažiau ribojančios nei 3 straipsnio 3 dalyje nurodytosios sąlygos, valstybės narės gali netaikyti vieno arba visų šių apribojimų, jei nepažeidžiama atitinkama bendro naudojimosi suderinta dažnių juosta tvarka.
                     
                  Vartojami terminai:
            
               veikimo ciklas apibrėžiamas kaip procentais išreikšta Σ(Ton)/(Tobs) vertė; čia Ton – pavienio siųstuvo veikimo trukmė, Tobs – stebėjimo trukmė. Ton matuojamas stebimoje dažnių juostoje (Fobs). Jei šiame priede nenurodyta kitaip, Tobs yra nepertraukiamas vienos valandos laikotarpis, o Fobs – atitinkama šiame techniniame priede aptariama dažnių juosta. Mažiau griežtos nei 3 straipsnio 3 dalyje nurodytosios sąlygos reiškia, kad valstybės narės gali leisti taikyti didesnę veikimo ciklo vertę.
            
                        
                           Juostos Nr.
                        
                     
                     
                        
                           Dažnių juosta
                        
                     
                     
                        
                           Mažojo nuotolio radijo ryšio įrenginių kategorija
                        
                     
                     
                        
                           Galios riba, lauko stiprio riba arba galios tankio riba
                        
                     
                     
                        
                           Papildomi parametrai (kanalų atskyrimo ir (arba) prieigos prie spektro ir jo naudojimo taisyklės)
                        
                     
                     
                        
                           Kiti naudojimo apribojimai
                        
                     
                     
                        
                           Įgyvendinimo terminas
                        
                     
                  
                        1
                     
                     
                        874–874,4 MHz  ([8])
                        
                     
                     
                        Nespecifinės paskirties mažojo nuotolio radijo ryšio įrenginiai  ([1])
                        
                     
                     
                        500 mW e.r.p.
                        Reikalaujama naudoti pritaikomojo galios reguliavimo (APC) funkciją arba taikyti kitą trukdžių slopinimo metodą, kuriuo pasiekiamas bent lygiavertis spektro suderinamumas
                     
                     
                        Siekiant atitikti Europos Parlamento ir Tarybos direktyvoje 2014/53/ES nustatytus esminius reikalavimus, turi būti taikomi prieigos prie spektro ir trukdžių slopinimo metodai, kurie užtikrina tinkamą veikimo charakteristikų lygį. Jei atitinkami metodai yra aprašyti darniuosiuose standartuose ar jų dalyse, kurių nuorodos buvo paskelbtos Europos Sąjungos oficialiajame leidinyje pagal Direktyvą 2014/53/ES, turi būti užtikrintos bent lygiavertės tiems metodams veikimo charakteristikos.
                        Juostos plotis – ≤ 200 kHz.
                        Veikimo ciklas – ≤ 10 % tinklo prieigos taškams. ([4])
                        
                        Veikimo ciklas kitais atvejais – 2,5 %.
                     
                     
                        Šį naudojimo sąlygų rinkinį galima taikyti tik duomenų tinklams.
                        Visi duomenų tinklo kilnojamieji ir nešiojamieji įrenginiai turi būti valdomi pagrindinio tinklo prieigos taško  ([4]),  ([5]),  ([6]),  ([7])
                        
                     
                     
                        2022 m. liepos 1 d.
                     
                  
                        2
                     
                     
                        917,4–919,4 MHz  ([9])
                        
                     
                     
                        Plačiajuosčio duomenų perdavimo įrenginiai  ([3])
                        
                     
                     
                        25 mW e.r.p
                     
                     
                        Siekiant atitikti Europos Parlamento ir Tarybos direktyvoje 2014/53/ES nustatytus esminius reikalavimus, turi būti taikomi prieigos prie spektro ir trukdžių slopinimo metodai, kurie užtikrina tinkamą veikimo charakteristikų lygį. Jei atitinkami metodai yra aprašyti darniuosiuose standartuose ar jų dalyse, kurių nuorodos buvo paskelbtos Europos Sąjungos oficialiajame leidinyje pagal Direktyvą 2014/53/ES, turi būti užtikrintos bent lygiavertės tiems metodams veikimo charakteristikos.
                        Juostos plotis – > 600 kHz, bet ≤ 1 MHz
                        Veikimo ciklas – ≤ 10 % tinklo prieigos taškams. ([4])
                        
                        Veikimo ciklas kitais atvejais ≤ 2,8 %.
                     
                     
                        Šį naudojimo sąlygų rinkinį galima taikyti tik plačiajuosčiams mažojo nuotolio radijo ryšio įrenginiams duomenų perdavimo tinkluose.
                        Visi duomenų tinklo kilnojamieji ir nešiojamieji įrenginiai turi būti valdomi pagrindinio tinklo prieigos taško  ([4]),  ([5]),  ([6])
                        
                     
                     
                        2022 m. liepos 1 d.
                     
                  
                        3
                     
                     
                        916,1–918,9 MHz  ([10])
                        
                     
                     
                        Radijo dažninio atpažinimo (RFID) įrenginiai  ([2])
                        
                     
                     
                        Užklausiklio siųstuvo veikimas esant 4 W e.°r.°p. leidžiamas tik viduriniais dažniais 916,3 MHz, 917,5 MHz ir 918,7 MHz.
                     
                     
                        Siekiant atitikti Europos Parlamento ir Tarybos direktyvoje 2014/53/ES nustatytus esminius reikalavimus, turi būti taikomi prieigos prie spektro ir trukdžių slopinimo metodai, kurie užtikrina tinkamą veikimo charakteristikų lygį. Jei atitinkami metodai yra aprašyti darniuosiuose standartuose ar jų dalyse, kurių nuorodos buvo paskelbtos Europos Sąjungos oficialiajame leidinyje pagal Direktyvą 2014/53/ES, turi būti užtikrintos bent lygiavertės tiems metodams veikimo charakteristikos.
                        Juostos plotis – ≤ 400 kHz.
                     
                     
                        
                            ([5]),  ([6]),  ([7])
                        
                     
                     
                        2022 m. liepos 1 d.
                     
                  
                        4
                     
                     
                        917,3–918,9 MHz
                     
                     
                        Nespecifinės paskirties mažojo nuotolio radijo ryšio įrenginiai  ([1])
                        
                     
                     
                        500 mW e.r.p.
                        Perduoti signalus leidžiama tik 917,3–917,7 MHz ir 918,5–918,9 MHz dažnių diapazonuose.
                        Reikalaujama naudoti pritaikomojo galios reguliavimo (APC) funkciją, arba taikyti kitą trukdžių slopinimo metodą, kuris užtikrina bent lygiavertį spektro suderinamumą
                     
                     
                        Siekiant atitikti Europos Parlamento ir Tarybos direktyvoje 2014/53/ES nustatytus esminius reikalavimus, turi būti taikomi prieigos prie spektro ir trukdžių slopinimo metodai, kurie užtikrina tinkamą veikimo charakteristikų lygį. Jei atitinkami metodai yra aprašyti darniuosiuose standartuose ar jų dalyse, kurių nuorodos buvo paskelbtos Europos Sąjungos oficialiajame leidinyje pagal Direktyvą 2014/53/ES, turi būti užtikrintos bent lygiavertės tiems metodams veikimo charakteristikos.
                        Juostos plotis – ≤ 200 kHz.
                        Veikimo ciklas – ≤ 10 % tinklo prieigos taškams. ([4])
                        
                        Veikimo ciklas kitais atvejais – 2,5 %.
                     
                     
                        Šį naudojimo sąlygų rinkinį galima taikyti tik duomenų tinklams.
                        Visi duomenų tinklo kilnojamieji ir nešiojamieji įrenginiai turi būti valdomi pagrindinio tinklo prieigos taško
                        
                            ([4]),  ([5]),  ([6]),  ([7])
                        
                     
                     
                        2022 m. liepos 1 d.
                     
                  
                        5
                     
                     
                        917,4–919,4 MHz  ([9])
                        
                     
                     
                        Nespecifinės paskirties mažojo nuotolio radijo ryšio įrenginiai  ([1])
                        
                     
                     
                        25 mW e.r.p.
                     
                     
                        Siekiant atitikti Europos Parlamento ir Tarybos direktyvoje 2014/53/ES nustatytus esminius reikalavimus, turi būti taikomi prieigos prie spektro ir trukdžių slopinimo metodai, kurie užtikrina tinkamą veikimo charakteristikų lygį. Jei atitinkami metodai yra aprašyti darniuosiuose standartuose ar jų dalyse, kurių nuorodos buvo paskelbtos Europos Sąjungos oficialiajame leidinyje pagal Direktyvą 2014/53/ES, turi būti užtikrintos bent lygiavertės tiems metodams veikimo charakteristikos.
                        Juostos plotis – ≤ 600 kHz.
                        Veikimo ciklas – ≤ 1 %.
                     
                     
                        Šį naudojimo sąlygų rinkinį galima taikyti tik mažojo nuotolio radijo ryšio įrenginiams duomenų tinkluose.
                        Visi duomenų tinklo kilnojamieji ir nešiojamieji įrenginiai turi būti valdomi pagrindinio tinklo prieigos taško  ([4]),  ([5]),  ([6])
                        
                     
                     
                        2022 m. liepos 1 d.
                     
                  
               ([1])  Prie nespecifinės paskirties mažojo nuotolio radijo ryšio įrenginių kategorijos priklauso visų rūšių radijo ryšio įrenginiai, neatsižvelgiant į jų taikymo sritį ar tikslą, atitinkantys tam tikroje dažnių juostoje nustatytas technines sąlygas. Paprastai tokie įrenginiai naudojami telemetrijos, nuotolinio valdymo, signalizavimo, duomenų perdavimo ir kitoms reikmėms.
            
               ([2])  Prie radijo dažninio atpažinimo (RFID) įrenginių kategorijos priklauso žymeniu ir užklausikliu grindžiamos radijo ryšio sistemos, kurias sudaro prie gyvų arba negyvų objektų tvirtinami radijo įrenginiai (žymenys) ir siųstuvo ir imtuvo įrenginiai (užklausikliai), kuriais suaktyvinamas žymuo ir priimami jo siunčiami duomenys. Paprastai šie įrenginiai naudojami daiktų buvimo vietai sekti ir jiems atpažinti, pvz., elektroniniam prekių stebėjimui (EAS), taip pat duomenims, susijusiems su daiktais, prie kurių tvirtinami žymenys, rinkti ir perduoti; žymenys gali būti be baterijų, naudojami su pagalbine baterija arba maitinami iš baterijos. Užklausiklis žymens atsaką patvirtina ir perduoda į pagrindinę sistemą.
            
               ([3])  Prie plačiajuosčio duomenų perdavimo įrenginių kategorijos priklauso radijo ryšio įrenginiai, kurių prieiga prie spektro grindžiama plačiajuosčio moduliavimo metodais. Paprastai šie įrenginiai naudojami belaidės prieigos sistemose, kaip antai radijo ryšio vietiniuose tinkluose (WAS/RLAN) arba plačiajuosčių mažojo nuotolio įrenginių duomenų tinkluose.
            
               ([4])  Duomenų tinklo prieigos taškas – tai stacionarus antžeminis mažojo nuotolio įrenginys, veikiantis kaip duomenų tinkle veikiančių kitų mažojo nuotolio įrenginių prisijungimo prie paslaugų platformų, esančių už to duomenų tinklo ribų, taškas. Terminas „duomenų tinklas“ reiškia kelis tinklą sudarančius mažojo nuotolio radijo ryšio įrenginius (įskaitant tinklo prieigos tašką) ir belaidžius jų tarpusavio ryšius.
            
               ([5])  Pagal 3 straipsnio 1 dalį dažnių juostos paskiriamos ir sudaromos sąlygos jas naudoti neišimtiniu pagrindu ir bendrai. Suderintos techninės sąlygos turi užtikrinti, kad daugeliui mažojo nuotolio radijo ryšio įrenginių daugumoje valstybių narių būtų taikoma bendroji leidimų išdavimo tvarka pagal nacionalinę teisę. Tai nepažeidžia Direktyvos (ES) 2018/1972 46 ir 51 straipsnių bei Direktyvos 2014/53/ES 3 straipsnio 2 dalies ir 7 straipsnio. Valstybės narės gali apriboti naudojimąsi šiuo įrašu taip, kad įrengti ir naudoti būtų leidžiama tik profesionaliems naudotojams ir gali apsvarstyti individualių leidimų taikymą, pvz., siekdamos administruoti geografinį bendrą naudojimą ir (arba) taikyti trukdžių slopinimo metodus, kad būtų užtikrinta radijo tarnybų apsauga.
            
               ([6])  Valstybės narės, kuriose šio dažnių diapazono dalys arba visas šis diapazonas naudojamas viešosios tvarkos, visuomenės saugumo ar kariniams tikslams ir koordinavimas yra neįmanomas, remdamosi Sprendimo Nr. 676/2002/EB 1 straipsnio 4 dalimi ir šio sprendimo 3 straipsnio 2 dalimi gali nuspręsti šio įrašo iš dalies arba visiškai netaikyti.
            
               ([7])  Nacionalinės taisyklės, pvz., vietos koordinavimo, taip pat gali būti reikalingos tam, kad būtų išvengta trukdžių radijo tarnyboms, veikiančioms gretimose dažnių juostose, pvz., dėl intermoduliacijos arba blokavimo.
            
               ([8])  Šis 874–874,4 MHz dažnių diapazonas yra suderinta minimali pagrindinė juosta.
            
               ([9])  Šis 917,4–919,4 MHz dažnių diapazonas yra suderinta minimali pagrindinė juosta.
            
               ([10])  Radijo dažninio atpažinimo žymenys atsako labai žemu galios lygiu (– 10 dBm e.r.p.) dažnių diapazone apie radijo dažninio atpažinimo užklausiklių kanalus ir turi atitikti esminius Direktyvos 2014/53/ES reikalavimus.